Holtangården (Oslo)

Holtangården er en forretningsgård i Grønlandsleiret i Oslo. Bygget er oppført 1932 i funkisstil. Arkitekten var Kristofer Lange.

I gården var det opprinnelig bensinstasjon i første etasje på hjørnet mot Platous gate. I Oslo gårdkalender står det: «Foran kjørerampene er det 2 mindre butikker. I kjelleren er en vesentlig del av arealet utnyttet til garasje med dreieskive». Det må ha vært et av byens første, større garasjeanlegg.

I andre etasje hadde Norsk Glødelampefabrikk Norma A/S (senere Luma) fabrikk og kontorer. Fabrikken flyttet til Ensjøveien i 1956. 

Den 5. september 1960 åpnet Jens Evensen (senior) landets første supermarked for matvarer i første etasje.

Referanser

Eksterne lenker 
 

Grønland (Oslo)
Forretningsbygg i Oslo
Kulturminner i bydel Gamle Oslo
Byggverk fullført i 1932